מעבר ל 26 שעות ולכן משתדלים לא להפריע להם בשנתם - כשהזדמנות כזאת מתאפשרת. אנה הרהרה האם היא בכלל הייתה מסכימה שיטפל בה רופא שנשאר יותר מ 26 שעות בעבודה ובייחוד רופא שרק כרגע התעורר. האחות הבחינה בתדהמתה ואמרה שזה סטנדרטי ובינתיים - טפו-טפו-טפו - לא קרה שום אסון.    אנה נזכרה בסיפור עם הרופא הרוסי המרדים שהיה מסומם ובסיפור של הרופא שקרת לאיש את הרגל הלא נכונה ועוד בתאונות רפואיות רבות מסוג זה. היא הייתה משוכנעת שרופאים אלו נענשו בחומרה והיה לה ברור שמי שהיה צריך להיענש בחומרה זוהי המערכת ומשרד הבריאות המאפשרים תנאי עבודה נבזיים שכאלה. אבל היה נראה שאף אחד אחר חוץ ממנה לא התרגש במיוחד והלילה התנהל כסדרו. לא רחוק מחדריי הלידה ישבו נשים שבאו בגלל הצירים וחיכו בסבלנות. ביניהן, בלטה במיוחד בחורה צעירה כבת עשרים שהגיעה לבית החולים עם אמא שלה.  האם והבת דיברו ביניהן רוסית. למרות שאנה עלתה לארץ כשהיתה פעוטה כבת שנה היא דיברה רוסית לא רע, לכן הבינה את חלקי-הדברים שהגיעו אל אוזניה כשעברה בקרבתם. הבחורה בהריון בכתה וטלטלה בעצבים את הסלולרי שלה. היא ניסתה לחייג אך כנראה ללא הצלחה. האם ניסתה להרגיעה